Kultuuriministri 06. juuli 2023.a määruse nr 7 „Loomeettevõtjatele tugiteenuste pakkumise, nende arenguplaanide elluviimise ja ekspordivõimekuse kasvu toetamise tingimused ja kord“ muutmine
Vastu võetud kultuuriministri 30.10.2025 määrusega nr 11

Määrus kehtestatakse perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2 alusel.

Kultuuriministri 06. juuli 2023. a määruses nr 7 "Loomeettevõtjatele tugiteenuste pakkumise, nende arenguplaanide elluviimise ja ekspordivõimekuse kasvu toetamise tingimused ja kord“ tehakse järgmised muudatused:

1)	paragrahvi 4 lõike 2 punkt 2 sõnastatakse järgmiselt:
„2) paragrahvi 7 lõike 1 punktis 3 nimetatud tegevust sisaldavad projektid kasusaaja müügitulu ja ekspordi müügitulu või kasusaaja müügitulu ja lisandväärtuse kasvu.“;
2)	paragrahvi 7 lõike 1 punkt 3 sõnastatakse järgmiselt:
„3) tugiteenuste pakkujad osutavad piirkonna või valdkonna turutõrkest, nõudlusest ja potentsiaalist lähtuvaid loomeettevõtluse arengut toetavaid tugiteenuseid, sealhulgas pakuvad loomeettevõtjatele rahvusvahelisi eksporditurunduse programme välisturgudele sisenemiseks ja osalemist rahvusvahelistel kontakt- ja turundusüritustel ning messidel, mis aitavad kasvatada Eesti loomeettevõtjate ekspordipotentsiaali, parandada ettevõtjate teadlikkust loomesektorile olulise kasvupotentsiaaliga sihtturgudest ja soodustada äriarendusliku fookusega partnerlussuhete loomist ja arendamist.“;
3)	paragrahvi 8 lõige 2 sõnastatakse järgmiselt:
„(2) Projekti personalikulu arvestatakse tegelike kulude alusel vastavalt ühendmääruse § 16 lõike 1 punktides 1, 4, 5 ja 6 ning lõigetes 2-4 sätestatule.“;
4)	paragrahvi 8 lõiget 6 täiendatakse pärast tekstiosa „30% projekti abikõlblikest kuludest“ tekstiosaga „ilma kaudsete kuludeta“;

5)	paragrahvi 8 lõike 8 punkt 4 sõnastatakse järgmiselt:
„4) moodustab kuni 30% projekti abikõlblikest kuludest ilma kaudsete kuludeta.“;
6)	paragrahvi 13 lõike 2 punkt 6 tunnistatakse kehtetuks;

7)	paragrahvi 13 lõike 2 punktis 9 asendatakse sõna „rahavoogude“ sõnaga „majandusnäitajate“;

8)	paragrahvi 13 lõike 2 punkt 11 sõnastatakse järgmiselt:
„11) paragrahvi 7 lõike 1 punktis 3 nimetatud tegevusele toetuse taotlemisel projektiplaan, mis peab muu hulgas kirjeldama eesmärke, oodatavaid väljundeid ja tulemusi, sihtgruppi ja selle suurust, turusituatsiooni, sealhulgas valdkonna ekspordipotentsiaali, sihtturgude valikut ning turgudele sisenemise strateegiat ning projekti elluviimise tegevus- ja ajakava koos eelarvega;“;
9)	paragrahvi 14 lõige 3 sõnastatakse järgmiselt: 
„(3) Taotleja saab § 7 lõike 1 punktides 1 ja 2 nimetatud tegevusele uut toetust taotleda pärast eelneva samu tegevusi sisaldava projekti järelaruande kinnitamist.“;

10)	paragrahvi 23 lõike 2 esimest lauset täiendatakse pärast tekstiosa „toetuse osakaal“ tekstiosaga „, sealhulgas kululiigi maksimaalne lubatud osakaal,“;

11)	paragrahvi 23 lõige 3 tunnistatakse kehtetuks;

12)	paragrahvi 23 lõige 8 sõnastatakse järgmiselt:
„(8) Taotluse rahuldamise otsuses võib selles sätestatud tingimusi tagasiulatuvalt muuta, kui see aitab kaasa projekti tulemuste saavutamisele, muudatus on põhjendatud ja kooskõlas riigiabi reeglitega.“;
13)	paragrahvi 25 lõige 1 sõnastatakse järgmiselt:
„(1) Toetuse saaja esitab rakendusüksusele e-keskkonna kaudu projekti elluviimise kohta vahearuande ja lõpparuande ning kui toetust on saadud § 7 lõike 1 punktides 1 ja 2 nimetatud tegevuste elluviimiseks, ka järelaruande kaks aastat pärast projekti lõppu.“;
14)	paragrahvi 25 lõikes 4 asendatakse tekstiosa „Vahe- ja lõpparuande“ sõnaga „Aruande“;

15)	paragrahvi 25 lõiked 5 ja 6 ning lõike 7 punkt 6 tunnistatakse kehtetuks;

16)	paragrahvi 26 lõige 1 sõnastatakse järgmiselt:
„(1) Toetust makstakse toetuse saajale ühendmääruse § 27 lõike 1 punkti 1 ja § 28 lõike 3 alusel.“;
17)	paragrahvi 28 lõike 2 punktis 2 asendatakse tekstiosa „lõigetes 3-7“ tekstiosaga „lõigetes 3-10“;

18)	paragrahvi 28 lõike 2 punktis 5 asendatakse teksti osa „ekspordi müügitulu kasvu vähemalt 15%“ tekstiosaga „ekspordi müügitulu kasvu vähemalt 20 000 eurot“;

19)	paragrahvi 28 lõike 2 punkt 6 sõnastatakse järgmiselt:
“6) tagab § 7 lõike 1 punktis 2 nimetatud tegevusele toetuse saamisel projekti abikõlblikkuse perioodi lõppemise aastale järgneva teise majandusaasta lõpuks müügitulu kasvu vähemalt võrdsena toetuse kahekordse suurusega ja ekspordi müügitulu kasvu vähemalt 20% võrreldes taotluse esitamise aastale eelnenud majandusaastaga. Projekti tulemusena eksporti alustava toetuse saaja ekspordi müügitulu projekti abikõlblikkuse perioodi lõppemisele järgneva teise majandusaasta lõpuks peab olema vähemalt 20 000 eurot;“;
20)	paragrahvi 28 lõike 2 punktis 7 jäetakse välja tekstiosa „, sealhulgas nende hinnanguid toetuse saaja pakutavatele tugiteenustele“;

21)	paragrahvi 28 lõiget 2 täiendatakse punktiga 10 järgmises sõnastuses:
 „10) tagab § 7 lõike 1 punktis 3 nimetatud tegevusele toetuse saamisel projekti lõpuks näitaja „mitterahalist toetust saavad ettevõtjad“ sihttasemeks vähemalt kümme kasusaajat.“.

			
Heidy Purga						
minister						

Kristiina Alliksaar
kantsler